Áhrif verksins , sem kom ekki út fyrr en að honum látnum , voru takmörkuð á sextándu öld en hafa verið því meiri á seinni öldum . Machiavelli lést árið 1527 . Greiningu Machiavellis er einmitt fyrst og fremst ætlað að draga fram raunsæja mynd af samspili valds og stjórnmála . Önnur gæði skipta minna máli . Hann var ákaflega fágaður og kænn höfundur og embættismaður sem var sannfærður um að sá fursti sem gætti ekki að því að láta skuggalegustu verk sín líta vel út myndi fljótt skapa sér of marga óvini . En það má einnig velta fyrir sér hvað honum myndi finnast um þær lýðræðishefðir sem hafa skotið rótum í samtímanum og við miðum gildismat okkar við í dag . Machiavelli kynni að saka okkur á Vesturlöndum um ákveðna hræsni . Að samfélagsgerð okkar byggi ekki á jafnræði heldur valdbeitingu og áhrifum fámennrar valdastéttar . Furstar nútímans hafi einfaldlega náð meiri leikni en nokkru sinni fyrr í að klæða eigin hagsmuni í búning réttlætis og sanngirni . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .